I-yob 18
Ruac Bil-dad
1
Kä cu Bil-dad raan Cuwa wee i̱,
2
“Bi ruac ɛ mɔ päl i̱ nɛy I-yob?
Liŋ laat, kɛ ɣöö banɛ
kulɛ ruac.
3
Ɛŋu guici kɔ mɔ ce̱tkɛ ɣɔ̱k?
A ku nɛy ce̱tkɛ dɔa̱a̱r waaŋdu?
4
Kä ɛ ji̱n däk rɔ mɔ kɛ gakdu,
ɛ ba wi̱c muɔ̱ɔ̱n ku päl
kɛ kui̱du,
kiɛ ba pääm woc gua̱thnikiɛn?
5
“Ba buay raam mi lät jiäk woc,
kä /ci bo̱l maacdɛ bi bo̱o̱l.
6
Bi buay duëëlɛ a muth,
buay in te gekädɛ bɛ thil.
7
Kä bi buɔ̱mdɛ kuɛ̈ɛ̈,
bi cärkɛ jɛ kɔal piny.
8
Kä cɛ kac rɛy cambakä kɛ ciökɛ,
kä cɛ ga̱a̱c kɛ ɣöö cɛ rɔ nyoŋ.
9
Ci dhuur ɛ käp ni dɔ̱ɔ̱ŋdɛ.
Cɛ kɛ käp ni kɛn diaal.
10
Ca rɔk tɛ̱̈ɛ̱̈ piny kɛ kui̱dɛ,
kä te dhuur duɔ̱pni
mi ka̱p kɛ jɛ.
11
Kä ci dual jɛ go̱l pekni diaal,
guurɛ jɛ gua̱thni diaal.
12
Kä duer go̱o̱rɛ jɛ ɛlɔ̱ŋ,
kä liip da̱k ni pɛ̈ɛ̈ndɛ.
13
Ci juey guɔ̱pdɛ thuk,
a cuɛ kɔŋ thuk ni cuŋkɛ.
14
Ca jɛ däk guäthdɛ in cieŋɛ thi̱n
kɛ mal,
cua nöŋ ni jɛ kuäär li̱eth.
15
Thilɛ mi ci duɔth dhɔrɛ,
ci mac duelɛ däk.
16
Ci ciökɛ kööt pinyi,
kä ci ji̱th kɛ rɔɔl nhialɛ.
17
Ci kɛ̈kdɛ bath wi̱i̱ muɔ̱ɔ̱n,
kä /cɛ thil ciöt rɛy wec.
18
Ca jɛ woc rɛy buɔykä,
kä ca jɛ naŋ rɛy muɔ̱th,
cɛ cu thuɔ̱k rɛy ɣɔaa.
19
Thilɛ jɛ kuay rɛy nɛɛnikɛ,
a thilɛ ram mi tëk kä jɛ.
20
Kä da̱kdɛ cɛ ji̱ känyä ca̱ŋ
kɛnɛ ji̱ konyä ca̱ŋ jak
kä dual.
21
Kɛ thuɔ̱k ɛn nɛmɛ ɛ gua̱a̱th raam
mi jiääk.
Ɛ gua̱a̱th raam mi thil Kuoth.”
